আজ দ্বিতীয়বার মুখ্যমন্ত্রী পদে শপথ নেবেন মমতা বন্দ্যোপাধ্যায়। তাঁর সঙ্গেই শপথ নেবেন বেয়াল্লিশজন মন্ত্রী। গত মন্ত্রিসভার সব হেভিওয়েটই এবারও মন্ত্রী হচ্ছেন। কলকাতার মেয়র শোভন চট্টোপাধ্যায় এবং তৃণমূলের প্রথম বিধায়ক শোভনদেব চট্টোপাধ্যায় দুজনেই মন্ত্রিসভায় জায়গা পাচ্ছেন।
 ওয়েব ডেস্ক: আজ দ্বিতীয়বার মুখ্যমন্ত্রী পদে শপথ নেবেন মমতা বন্দ্যোপাধ্যায়। তাঁর সঙ্গেই শপথ নেবেন বেয়াল্লিশজন মন্ত্রী। গত মন্ত্রিসভার সব হেভিওয়েটই এবারও মন্ত্রী হচ্ছেন। কলকাতার মেয়র শোভন চট্টোপাধ্যায় এবং তৃণমূলের প্রথম বিধায়ক শোভনদেব চট্টোপাধ্যায় দুজনেই মন্ত্রিসভায় জায়গা পাচ্ছেন। তৃণমূল সরকারের দ্বিতীয় মন্ত্রিসভায় মালদা বাদে বাকি সব জেলার প্রতিনিধিত্ব থাকছে। শপথগ্রহণ অনুষ্ঠানে তিন রাজ্যের মুখ্যমন্ত্রীর পাশাপাশি থাকছেন দুই কেন্দ্রীয় মন্ত্রী অরুণ জেটলি এবং বাবুল সুপ্রিয়। থাকছেন সুভাষচন্দ্রা, মুকেশ আম্বানির মতো শিল্পপতিরা। এদিকে আজকের শপথ গ্রহণ অনুষ্ঠানে থাকছে না বামেরা। শপথ বয়কটে সামিল কংগ্রেস এবং রাজ্য বিজেপিও। সব মিলিয়ে শাসক-বিরোধী সংঘাতের আবহেই শুরু হচ্ছে মুখ্যমন্ত্রী হিসেবে তৃণমূল নেত্রীর দ্বিতীয় ইনিংস।